**Integrētās mācību stundas saturs - 4. klase**

Mācību priekšmetu satura sakārtojumu skolotājs maina atbilstoši katras dienas izzināmajam jautājumam.

Problēmas formulējums divām dienām: **Apkārtnes plāns un karte. Latvijas karte**

Izzināmā jautājuma formulējums pirmajai dienai: Apkārtnes plāna zīmēšana, mērogs, debespuses

Izzināmais jautājums otrajai dienai: Zinot mērogu un, orientējoties Latvijas kartē, mēs taču paši varam izplānot maršrutu klases ekskursijai?

Mācību priekšmeti, kas tiek integrēti - dabaszinības, matemātika, sociālās zinības, vizuālā māksla, latviešu valoda

Mērķis:Veicināt skolēnu izziņas interesi par Latvijas kartes lietošanas nepieciešamību ikdienā, pilnveidot skolēnu

 prasmes pielietot mērogu darbā ar karti. Radīt skolēnos izpratni, ka, pielietojot matemātikas zināšanas un,

 plānojot ekskursiju, var taupīt līdzekļus.

Mācību saturs:

* Lieto mērogus darbā ar karti. Prot orientēties Latvijas kartē **( Dabaszinības);**
* Prot novērtēt, mērīt, salīdzināt garumus. Apzinās matemātikas pielietojumu ikdienas dzīvē **(Matemātika);**
* Piederības sajuta valstij, novadam. Lepnums par savu dzimto Zemi. Izprot naudas uzdevumus (funkcijas), mācās plānot savu budžetu. Ekonomiskā domāšana! Apzinās sevi kā patērētāju, pilnveido ekonomiskās darbības prasmes – pamato savu izvēli ar ekonomiskiem apsvērumiem **(Sociālās zinības)**
* Zīmē dekoratīvu kompozīciju, kura atspoguļo dažādas interesantas faktūras, to kontrastus (piem., pilsēta/ Latvija no putna lidojuma). Priecājas par savu un citu skolēnu veikumu. Izprot sava un citu skolēnu radošo darinājumu vienreizību. Sava un citu skolēnu izstrādājumu salīdzināšana, novērtēšana, pozitīvo iezīmju saskatīšana **(Vizuālā māksla)**
* Pēc paša sastādīta plāna veido īsu aprakstu. Lieto vienkāršus un saliktus teikumus. Pieraksta vietvārdus. Izmanto zināšanas par lielo sākumburtu lietošanu vietvārdos. Izmanto daudznozīmīgus vārdus, veidojot savu tekstu. Sagatavo uzstāšanos klasesbiedru priekšā. **(Latviešu valoda)**

Uzdevumi:

* Aktualizēt skolēnu zināšanas par Latvijas kartes lietošanas nepieciešamību ikdienā;
* Veicināt skolēnu kritisko domāšanu, analizējot informāciju par apskates objektiem un iespējamām izmaksām;
* Pilnveidot skolēnu prasmes pielietot mērogu darbā ar karti;
* Pilnveidot skolēnu sadarbības prasmes, strādājot grupās;
* Pilnveidot skolēnu prasmes mērīt, salīdzināt garumus, attālumus;
* Pilnveidot skolēnu iemaņas uzstāties klasesbiedru priekšā, uzdot jautājumus;
* Rosināt skolēnus saskatīt pozitīvās iezīmes klasesbiedru darbos;
* Veicināt skolēnu pozitīvo attieksmi pret savu un citu skolēnu radošo darinājumu vienreizību.

Izmantojamie resursi: Skolēnu atnestie radošie darbi (‘’Manas mājas apkārtne no putna lidojuma’’ vai ‘’Latvija no putna lidojuma’’), ceļveži pa Latviju, Latvijas kartes, bukleti, lineāls, videomateriāli no youtube.com.: Mūz. ieraksts Nr. 1. <https://www.youtube.com/watch?v=5pm3-cupdK0> Interneta resursi: Fails Nr. 2. <http://www.latvia.travel/lv/raksts/plano>, Video Nr.3. <http://www.solistv.lv/>

**Pamatojums nodarbības norisei**

Pirms stundas skolotāja pēc nejaušības principa sadala skolēnus četrās grupās – skolēni, ienākot klasē, izvēlās no krāsaina papīra izgrieztās Latvijas novadu kontūras. Vēlāk skolēni pulcējās grupās atbilstoši krāsām, saliekot kopā Latvijas kartes kontūru. Stundu skolotāja uzsāk ar pozitīvām emocijām – skolēni vēro klasesbiedru atnestus zīmējumus. No tiem tiek rīkota mini tematiskā izstāde (skolotāja sagrupē darbus: ‘’Manas mājas apkārtne no putna lidojuma’’ vai ‘’ Latvija no putna lidojuma’’). 10 min. skolotāja atvel skolēnu komentāriem par saviem darbiem - skolēni pamato un argumentē savu viedokli. Stundas ievada mērķis ir radīt motivāciju: cik skaista ir Latvija, cik daudz interesantu objektu ir Latvijā, tos ir vērts redzēt. Ar dziesmas ‘’Latvija - Zeme visskaistākā’’ palīdzību skolotāja rāda pozitīvās emocijas un noskaņojumu turpmākam stundas darbam. Klausoties dziesmu, skolēni izpilda vingrojumus, ko rāda skolotāja un arī atkārto debespuses. Strādājot grupās četrās pieturās, skolēni izveido savas klases potenciālo rudens ekskursijas maršrutu: aprēķina iespējamās izmaksas, attālumus, patērēto laiku ceļā, apskates objektus un izveido reklāmu par izstrādāto maršrutu. Lai nodrošinātu skolēnu izkustēšanos, ik pēc 12 min. skolēni maina ‘’pieturu’’. Stundas noslēgumā skolēni prezentē ekskursiju variantus.

|  |  |  |  |
| --- | --- | --- | --- |
| **Nodarbības daļas** | **Plānotie uzdevumi mācību satura atklāšanai** | **Skolotāja un skolēna darbība mācīšanas un mācīšanās darbības kontekstā** | **Mācību sasniegumu vērtējums, skolēnu pašnovērtējums (atgriezeniskā saikne)** |
| **Ievads** | Skolēnu zināšanu aktualizācija par Latviju, Latvijas karti.  | No skolēnu atnestajiem darbiem ( tuvākās apkārtnes zīmējumu, attēlotu kā dekoratīvu kompozīciju, kurā atspoguļo dažādas interesantās faktūras un kontrastus -‘’Manas mājas apkārtne no putna lidojuma’’ vai ‘’Latvija no putna lidojuma’’) rīko mini tematisko izstādi. Iepriekšējās mācību stundas beigās skolotāja rāda videofragmentu - pilsēta no putna lidojuma - skat. Video Nr.3. Ar dziesmas ‘’Latvija - Zeme visskaistākā’’ palīdzību( skat. fails Nr.1) skolotāja rāda pozitīvās emocijas un noskaņojumu turpmākam stundas darbam. Klausoties dziesmu, skolēni izpilda vingrojumus, ko rāda skolotāja un arī atkārto debespuses. Papildus iesildīšanās - pēc Latvijas kartes dotā mēroga aprēķināt attālumus dabā starp dažādām Latvijas pilsētām. | Pārrunas par tēmu ‘‘Cik skaista ir Latvija, cik daudz interesantu apskates objektu ir Latvijā, ir vērts tos apskatīt’’ skolēnu stāsta par saviem atnestajiem darbiem - pamato un argumentē savu viedokli, dalās personīgajā pieredzē un viedokļos. |
| **Galvenā daļa** | Aktualizēt skolēnu zināšanas par Latvijas kartes lietošanas nepieciešamību ikdienā Attīstīt skolēnu sadarbības prasmes, grupās. Veicināt skolēnu kritisko domāšanu, analizējot informāciju par apskates objektiem un iespējamām izmaksām. Pilnveidot skolēnu prasmes pielietot mērogu darbā ar karti.Veicināt skolēnu pozitīvo attieksmi pret savu un citu skolēnu veikumu, prasmes stāstīt klasesbiedru priekšā, klausīties un uzdot jautājumus | Skolotāja demonstrē mājas lapas [www.latvia.travel.lv](http://www.latvia.travel.lv) ( Skat. fails Nr. 2) piedāvātas iespējas izplānot ekskursiju un uzsver, kā pašiem plānojot ekskursiju izdevumi ir zemāki.Grupās skolēni tiek sadalīti pēc nejaušības principa: ienākot klasē, skolēni izvēlās no krāsaina papīra izgrieztās Latvijas novadu kontūras. Skolēni pulcējās grupās atbilstoši krāsām, saliekot kopā Latvijas kartes kontūru. Tas ir svarīgi, lai liktu sadarboties skolēniem, kuri ikdienā maz kontaktējas.Grupās skolēni veido klases rudens ekskursijas maršrutu ( 4 grupas - Vidzeme, Latgale, Zemgale, Kurzeme). 1.pietura Attālumi - Aprēķināt attālumus 2. pietura Apskates objekti - Izvēlēties vismaz 3 interesantus apskates objektus, aprakstīt tos3. pietura Izdevumi - Naudas patēriņš, laika patēriņš. Degvielas cena, autobusa degvielas vidējais patēriņš 4. pietura Reklāma - Reklāmas izveide.Skolēni sagatavo ekskursijas aprakstu, reklāmu, prezentē paveikto. | Skolēni vēro, atbild uz skolotāja jautājumiem par redzēto. Frontāli. Pārrunas ‘’Iespējamie rudens ekskursijas maršruti’’ Uzdevums grupām - izplānot maršrutu, iekļaujot vismaz 3 interesantus apskates objektus, un uztaisīt reklāmu par šo ekskursijas maršrutu. Strādājot grupās: četrās pieturās, skolēni izveido savas klases potenciālo rudens ekskursijas maršrutu: aprēķina iespējamās izmaksas, attālumus, patērēto laiku ceļā, apskates objektus un izveido reklāmu par izstrādāto maršrutu. Lai nodrošinātu skolēnu izkustēšanos, ik pēc 12 min. skolēni maina ‘’pieturu’’. Skolotāja vada un atbalsta skolēnu darbību.Skolēni klausās grupu veikumu, uzdod jautājumus. Pārrunas, skolēni dalās savos viedokļos. |
| **Nobeigums** | Refleksija | Skolotāja uz tāfeles uzraksta nepabeigtus teikumus. Skolēni mutiski tos pabeidz: Šodien es uzzināju...Šodien es iemācījos...Man šodien nozīmīgs atklājums bija...Man interesanti būtu uzzināt vairāk par... | Frontāli - skolotāja uzdod jautājumus skolēniem Skolēnu pašvērtējums, noder, plānojot turpmāko mācību procesu. |